# **Kodeks for Godt Naboskab i Grundejerforeningen Norsvej**

Kære alle,

Bestyrelsen har tidligere haft udsendt vores kodeks for godt naboskab.

Desværre oplever vi, at der er ved at ske et skred i medlemmernes respekt for vores fælles område, lokalplan og almindeligt godt naboskab, derfor rundsendes kodeks igen.

Bestyrelsen vil hermed henstille til, at alle medlemmer respekterer det gode naboskab og vores fælles arealer.

Kodeks indeholder ikke noget om hegn mellem private grunde eller afstande til skel for div. byggerier, som er forhold mellem de enkelte grundejere. Lokalplanen er således kun inddraget i kodeks hvor der er en effekt på det visuelle (fælles) indtryk på/af vores område generelt. Ved overtrædelse af lokalplanen, kan der påregnes sanktioner fra de respektive myndigheder.

**Nedenstående er kodekset der er vedtaget på generalforsamlingen:**

* Beplantning eller anden form for anlægsarbejde er ikke tilladt på foreningens områder, herunder i græsrabatterne og på vores fælles arealer.
* Fast henstilling af campingvogne og både på egen grund er ikke tilladt jf. lokalplanen
* Gæste P-pladser er ikke til fast og/eller vedvarende parkering af trailere og bil nr. 2.
* Gæste Pladserne og egen indkørsel skal anvendes ved gæster, der må ikke parkeres på vejene
* Synlige paraboler og tagantenner er ikke tilladt i henhold til lokalplanen
* Rækkehusene skal jf lokalplanen være ens. Eventuelle ændringer skal være i overensstemmelse med lokalplanen og godkendes af teknisk forvaltning.
* Vedligeholdelse af græsrabatter bør ske med jævne mellemrum
* Haveaffald komposteres på egen grund eller køres på genbrugspladsen og skal ikke efterlades i de levende hegn.
* Efterladte byggematerialer/grus/jord bunker i græsrabatten bør flyttes til egen grund eller genbrugspladsen indenfor 14 dage
* Larmende hunde – tænk på naboerne ved vedvarende gøen
* Hundeluftning på fællesområdet, husk ingen løse hunde
* Hunde/Heste efterladenskaber opsamles af de pågældende ejere eller dem som passer
* Tidspunkter for græsslåning og andet støjende arbejde bør afholdes inden kl. 20 i hverdagen og inden kl. 18 i weekenden
* Husk vejene er legeområde. Ingen er tjent med at nogen skal komme til skade
* Hold øje med naboens hus i forhold til indbrud. Tilmeld jer evt. Nabohjælp på www.nabohjælp.dk
* Havefester sørg for at orientere de umiddelbare naboer i god tid og ellers hold støjniveauet på rimeligt niveau efter kl 24 i weekenden

Såfremt man har ønske om at foretage beplantning, anlæg af sten/fliser eller anden form for anlægsarbejde, i vores fællesarealer og græsrabatter, skal bestyrelsen kontaktes og godkende dette.

Bestyrelsen

[www.norsvej.dk](http://www.norsvej.dk)